
Rendszer identifikációs módszerek adaptív racionális ortogonális függvények segítségével

A rendszer identifikáció egy adatvezérelt megközelítés dinamikai rendszerek viselkedésének modellezésére. Ezen területen belül a legtöbb algoritmus egy fekete dobozként kezeli a rendszert, azaz egyedül a bemeneti és kimeneti adatokra támaszkodik. Az identifikáció történhet akár az idő- akár a frekvenciatartományban, melyeknek megvannak a maguk előnyei és hátrányai.
Ebben a dolgozatban bemutatok egy új módszert diszkrét, egydimenziós be- és kimenetű (single input single output, SISO), lineáris és időinvariáns (linear time invariant, LTI) rendszerek identifikációjára a frekvenciatartományban. A modellezés és az identifikáció az átlagos négyzetes hiba minimalizálása alapján történik, mely egy szeparábilis nemlineáris legkisebb négyzetek problémát eredményez, ahol a rendszer átviteli függvényét akarjuk közelíteni a H2(T) Hardy térben. A javasolt numerikus módszer egy általános matematikai nemlineáris approximációs modellen, az úgynevezett Adaptív Projekciók (Variable Projection, VarPro, VP) módszerén alapul. Ebben a dolgozatban az átviteli függvényt, melynek pólusait és nullhelyeit kerestem, egy paraméteres ortonormált racionális függvényrendszer, az úgynevezett Malmquist-Takenaka rendszer segítségével adom meg. A módszer vizsgálatához olyan rendszereket használtam melyeknek az átviteli függvénye előre ismert volt. A rendszert az átviteli függvényből generált állapottér modellel szimuláltam.
1. CCS-Mathematics of computing-Mathematical analysis-Mathematical optimization-Continuous optimization-Nonconvex optimization.
2. CCS-Mathematics of computing-Mathematical analysis-Numerical analysis-Computation of transforms.
3. CCS-Applied computing-Physical sciences and engineering-Engineering. 



